Ghoema’s 2018: Sterre gaan vanaand vir goudDie Afrikaanse musiekbedryf is al weke lank in rep en roer in afwagting vir die jaarlikse Ghoema-musiektoekennings. Dié glansgeleentheid vind Sondagaand in die Theatre of Marcellus by Emperors Palace in Gauteng plaas en word deur kykNET aangebied. Willem Botha en die bebaarde sanger Jo Black open die geleentheid. Botha tree ook as seremoniemeester vir die aand op. Kykers kan vanaand om 20:00 voor die kassie inskuif vir die regstreekse uitsending van dié gesogte musiektoekenningsgeleentheid, wat reeds sedert 2011 ŉ gunsteling vir Afrikaanse musieksterre is. Die toekennings vereer die beste Afrikaanse musiektalent vir hul jongste werk en vanjaar is gewilde sangers soos Elvis Blue, Steve Hofmeyr en Riana Nel asook nuwelinge soos Elandré en Jo Black onder die benoemdes. Caroline-Grace en Fatman van The Voice-faam is albei benoem in die kategorie vir beste nuweling. Die popsangeresse Irene-Louise van Wyk en Karlien van Jaarsveld ding saam met Heidi, Eva Morgan en Sharoney mee in die kategorie vir beste pop-album deur ŉ vrouekunstenaar. Willem Botha se “Soen en vergeet” is saam met Brendan Peyper se “Hy loop oop” en Jay se “So lank sal ek jou liefhê” benoem vir beste pop-album deur ŉ manskunstenaar. Die kletsrymer Hemelbesem en sy vrou, Yoma, is ook albei benoem in die kategorie vir beste Afrikaanse hip-hop-liedjie van die jaar, asook Chace Lutron, Early B en Hakkiesdraad Hartman. Die benoemings vir die kategorieë vir album van die jaar, mans- en vrouekunstenaar van die jaar, groep van die jaar asook digitale album en liedjie van die jaar, luitoon van die jaar en gewildste liedjie van die jaar word eers tydens die toekenningsgeleentheid aangekondig. Die beoordeling word gedoen deur sowat 30 onafhanklike beoordelaars en word volgens ŉ geouditeerde puntestelsel gedoen en word gegrond op vasgestelde kriteria. Drie van die kategorieë word bepaal deur stemme van die publiek terwyl vier van die kategorieë bepaal word deur kommersiële trefkrag en statistieke. Vier van die kategorieë word deur ŉ kombinasie van die bogenoemde bepaal. Só lyk die benoemings: Nuweling van die jaar Caroline Grace – Eindelose liefde Elandré – Kleindorp-dromer Fatman – Boom Baby Jo Black – Skepe Tussen Sterre – Kosmies Beste komposisie van die jaar Elvis Blue – “Die brug” (Skrywer: Elvis Blue) Elvis Blue – “Elke hart” (Skrywer: Elvis Blue) Elvis Blue – “Werner” (Skrywer: Elvis Blue) Dewald Wasserfall – “Laat die lig inkom” (Skrywer: Dewald Wasserfall) Steve Hofmeyr en Riana Nel – “Skree” (Skrywer: Riana Nel/Elvis Blue) Touch of Class – “Val op jou knieë” (Skrywer: Riana Nel) Beste Afrikaanse hip-hop-liedjie van die jaar Chase Lutron – “Afrikaansebet” (Skrywer: Chase Lutron) Early B ft. DJ Azhul – “Lyn Kyk” (Skrywer: Earl Swartz [Early B]) Hakkiesdraad Hartsman – “Surge et Insta” (Skrywer: Jason Hartman) Hemelbesem – “Is dope” (Skrywer: S. Witbooi/S Claassen) Yoma – “Wille kat” (Skrywer: C. Witbooi) Beste pop-album deur ’n manskunstenaar Brendan Peyper – Hy loop oop Jay – So lank sal ek jou liefhê Kurt Darren – Laat die dansvloer brand Ray Dylan – Uitbasuin Willem Botha – Soen en vergeet Beste pop-album deur ŉ vrouekunstenaar Eva Morgan – Ek is Heidi – Wat ’n hart laat lag Irene Louise van Wyk – Sjampanje Karlien van Jaarsveld – Sing vir liefde Sharoney – Skyn Beste kontemporêre album deur ŉ manskunstenaar Elvis Blue – Die brug Jak de Priester – 15 Jaar Jo Black – Skepe Refentse – Deur my venster Steve Hofmeyr – Skree Beste kontemporêre album deur ŉ vrouekunstenaar Caroline Grace – Eindelose liefde Lianie May – Iemand om lief te hê Liezel Pieters – Sing my hart uit Lizandra Winter – Lizandra Winter Monique Steyn – Mosaïek Beste album deur ’n duo of groep Anders – Bruid CH2 – Insomnia Die Heuwels Fantasties – OKAY! Kaleidoskoop – Gunsteling seisoen Saarkie – Queen van die toorbos Beste geestelike album Anders – Bruid Juanita du Plessis – Koningskind Kevin Leo – XXI Manne wat Glo – Manne wat Glo 3 Retief Burger – Alles Beste kinder-album of DVD Doddi Sing – Kleure van die vlag Klikkerland – Klikkerland DVD Vol 4 Klikkerland – Die liedjies wat ons sing (CD) Onbeskaamd – Nie van hier af nie Piet Smit – Liedjies en rympies Beste alternatiewe album Die Heuwels Fantasties – OKAY! Francois van Coke – Hierdie is die lewe Gian Groen – #AlsIsNetLekker Herman Kleinhans – Kamer 4 Spoegwolf – Die donker toring Beste rock-album Linda Kilian – My hart Saarkie – Queen van die toorbos Tussen Sterre – Kosmies Willim Welsyn – Blitzkriek Beste boere- of tradisionele musiekalbum Hannes Schoeman en Nico Bom – Koffietyd Hennie de Bruyn en die Kitaarkêrels – Kalahari skoffeltyd Kannie Warries Dansorkes – Witwarm kitaar klanke Kosie Beukes – Konsertina kaskenades Ricus Nel – Bring hulde aan Worsie Visser Beste instrumentele album CH2 – Insomnia Deca – Black Sails Ockie Vermeulen – Organic Rocco de Villiers – Beautiful Beautiful Hymns 2 Beste ligte klassieke Afrikaanse album Bekoor – Kersfees Michael Tushki – My lewe Ons Lieflinge – Miljoene stemme Beste country-album Corné – Ritme van my hart Elandré – Kleindorp-dromer Nico Booijse – Moet my nooit laat gaan nie Skarlaken – Skarlaken Beste titel van musiekvideo Appel: Musiekvideo-trilogie – “Lei my na die water/Kom en lê my neer/Vroumens” (Regie: Gerhard van Rooyen – GVR) Jay – “So lank sal ek jou liefhê” (Regie: Christian Wolf/JC Snooke/Jennis Williamson/Johan C Venter – Brickwolf Creatives/Life in a Bulb/Coleske Artists) Jo Black – “Bring die hoop weer terug” (Regie: Gerhard van Rooyen – GVR) Juanita du Plessis – “Koningskind” (Regie: Gerhard van Rooyen – GVR) Robbie Wessels – “Mphe di hoenor” (Regie: Clinton Lubbe Productions) Beste liedjieskrywer – solo Anton Goosen Chris Chameleon Elandré Elvis Blue Steve Hofmeyr Beste liedjieskrywer – samewerkingsgroep Adéle Fouché & Mjön van Blommenstein Brendan Peyper & Niel Schoombee Koos van der Merwe & Matthys Maree Kurt Darren/Niel Schoombee/Don Kelly Pierre Greeff/Hunter Kennedy/Fred den Hartog Roux Cloete & Niel Schoombee Beste vervaardiger – solo Danny Smoke Fred den Hartog Gideon Botes Johan Oberholzer Theo Crouse Beste vervaardiger – samewerkingsgroep Chris von Wielligh & Jürgen von Wechmar Elvis Blue & Ewald Janse van Rensburg Fred den Hartog & Johnny de Ridder Leon Gropp/Sean Manley/Christiaan Kritzinger Theo Crouse & Karen Zoid